**Iránytű Emlékezünk** témacsoporthoz:

A személyes és közösségi létünket tagoló események, ünnepek a múltra való visszatekintésre

ösztönöznek minket. Az emlékezés nem csak felidézi, hanem magyarázza is a múltat, a jelent

a múlt folytatásaként fogadtatja el, emlékeinkből erőt meríthetünk, építkezhetünk.

Várjuk a személyes, a családi vagy egy kisebb közösség, település fontos eseményeit

megörökítő visszaemlékezéseket. Pályázni lehet annak bemutatásával is, hogy egy helyi

közösség, falu miként őrzött meg egy nevezetes esetet (helynevekben, falukrónikákban,

emléktáblán, emlékművel, helyi megemlékezésekkel, ünnepségekkel) az emlékezetében.

A pályamű lehet akár a saját életút, vagy azon belül egy kiemelt, fontos életszakasz

felidézése, leírása (önéletírás) vagy az élmények egykorú rögzítése (napló), de lehet mások

visszaemlékezéseinek (életútinterjú) lejegyzése, illetve ezek elemzése, feldolgozása. A

visszaemlékezések szólhatnak akár a mindennapokról, akár a nagy történelmi sorsfordulók

(háborúk, kitelepítések, kollektivizálás, 1956) helyi megnyilvánulásairól, történéseiről.

Várunk egykori hadifoglyokkal, munka- és internálótáborok túlélőivel készült interjúkat.

(Érdemes a személyes élmények, benyomások, a fogság mindenapjainak – tevékenységek,

időbeosztás, kapcsolattartás a külvilággal – rögzítése mellett a sorstársakkal való

kapcsolatokra rákérdezni – barátságok, ellenségeskedések, a fogva tartókkal való viszony –,

fontos a hazaérkezés, a visszailleszkedés nehézségeinek bemutatása), milyen hatással volt az

átélt trauma a mesélő további életére.

Szívesen látjuk az elmúlt évtizedek, vagy akár évszázad katonaéletére, katonai

hagyományaira, szokásaira és rituáléira való visszaemlékezéseket is.

A pályaművet gazdagítja a visszaemlékezésekhez kapcsolódó esetleges kéziratos anyagok,

levelek, iratok, fényképek, rajzok, tárgyak bemutatása.